146. löggjafarþing 2016–2017.

Þingskjal 345 — 107. mál.

Svar

samgöngu- og sveitarstjórnarráðherra við fyrirspurn frá Eygló Harðardóttur
um innviða- og byggingarréttargjald.

1.	Á hvaða lagaákvæðum byggist heimild Reykjavíkurborgar til að leggja á svokallað inn
viðagjald og byggingarréttargjald?

2.	Í hvaða tilvikum eru þessi gjöld lögð á, hvernig er fjárhæð gjaldanna ákveðin og hvaða kostnaði er þessum gjöldum ætlað að mæta?

Upplýsinga var aflað hjá Reykjavíkurborg um þau gjöld sem vísað er til og svar barst með bréfi frá borgarlögmanni, dags. 9. febrúar 2017. Þar kemur fram að um sé að ræða annars vegar greiðslu lóðarhafa fyrir byggingarrétt og hins vegar þátttöku lóðarhafa í innviðagerð í ákveðnum tilvikum. Innheimta þessa endurgjalds byggist ekki á sérstakri lagaheimild heldur á frjálsum einkaréttarlegum samningum Reykjavíkurborgar sem landeiganda og þeirra sem fá úthlutað byggingarlóðum.

3.	Er ráðherra kunnugt um að önnur sveitarfélög hafi lagt á sambærileg gjöld við lóða
kaup eða breytingar á nýtingu lóða?

Ráðherra er kunnugt um að önnur sveitarfélög en Reykjavíkurborg hafi boðið út eða selt með öðrum hætti byggingarrétt á lóðum en heildstæð samantekt á því hvar, hvenær eða með hvaða hætti það hefur verið gert liggur ekki fyrir.

4.	Hyggst ráðherra kanna lagaheimildir sveitarfélaga til að leggja á gatnagerðargjald og gjöld vegna lóða með það fyrir augum að lækka byggingarkostnað?

Um álagningu og innheimtu gatnagerðargjalds fer eftir ákvæðum laga um gatnagerðar
gjald, nr. 153/2006, en eins og fram kemur í 10. gr. laganna skal sveitarstjórn verja gatna
gerðargjaldi til gatnagerðar í sveitarfélaginu og til viðhalds gatna og annarra gatnamann
virkja. Ekki hefur komið til skoðunar að takmarka heimildir sveitarfélaga til sölu byggingar
réttar eða samningsfrelsi þeirra á þessu sviði að öðru leyti með lagasetningu.

Tekið skal fram í þessu samhengi að ráðherra hefur í hyggju að skipa starfshóp sem skoða á kosti þess að heimila sveitarfélögum að innheimta gatnagerðargjald í dreifbýli.